ქვემო ხოდაშენი

ქვემო ხოდაშენი — სოფელი აღმოსავლეთ საქართველოში, თელავის მუნიციპალიტეტის ერთ-ერთი ადმინისტრაციული ერთეული (კახეთის მხარე). 

მდებარეობს მდებარეობს გომბორის ქედის ჩრდილო-აღმოსავლეთ კალთაზე, თელავი-გურჯაანის საავტომობილო გზაზე, ზღვის დონიდან 460 მ-ზე, თელავიდან 11 კმ-ში. ქვემო ხოდაშენი ჩრდილო-დასავლეთით ესაზღვრება სოფელ წინანდალი (გამოყოფილია დოლიაურის ხევით), სამხრეთ-აღმოსავლეთით — ბუშეტს.  

 ისტორია 
ქვემო ხოდაშენი იხსენიება XVIII საუკუნის ისტორიულ საბუთებში, ასევე დასახელებულია იოანე ბატონიშვილის „ქართლ-კახეთის აღწერაში“ შუამთის სოფლებს შორის.ბაგრატიონი იოანე, ქართლ-კახეთის აღწერა (ტექსტი გამოსაცემად მოამზადეს თინა ენუქიძემ და გურამ ბედოშვილმა), თბ, 1986. — გვ. 68. სოფელი სავარაუდოდ წარმოიშვა ხოდაშნიდან მოსახლეობის ნაწილის (ახლანდ. ზემო ხოდაშენი, ახმეტის მუნიციპალიტეტი) ბუშეტის ჩრდილოეთით გადმოსახლების შედეგად.ქოქიაშვილი გ., შუამთის ქვეყანა, გაზ. „საქართველოს რესპუბლიკა“ №127, 2016. — გვ. 5.

სოფლის ტერიტორიაზე 1932 წელს შემთხვევით აღმოჩნდა თიხის ხელადა, რომელიც თეთრი საღებავის სარტყლებით იყო შემკული (თარიღდება ძვ. წ. I – ახ. წ. I სს-ით, ინახება ს. ჯანაშიას სახელობის საქართველოს მუზეუმი). ადგილ გულიაურში 1953 წელს ნაპოვნია იოანე II-ის (ზეობდა 1118-1143 წლებში) ბიზანტიური ოქროს მონეტა (ინახება თელავის ისტორიული მუზეუმში).აბრამიშვილი თ., საქართველოს სახელმწიფო მუზეუმის ბიზანტიური მონეტები, თბ., 1965. — გვ. 135.

 კულტურული მემკვიდრეობა 
ქვემო ხოდაშნის ცენტრში დგას VIII-IX საუკუნეების „ამიდასტურის“ ეკლესია (აღდგენილია 2007 წელს). სოფელსა და მის შემოგარენში ასევე შემორჩენილია XVIII საუკუნის ღვთისმშობლის, XVI-XVII საუკუნეების წმინდა გიორგის, განვითარებული შუა საუკუნეების ლაშარის, გვიანდელი შუა საუკუნეების აღდგომის, ამაღლების და ორმოცის ეკლესიები, სხვადასხვა დროის რამდენიმე ნაეკლესიარი, XVIII საუკუნის სანდრიაანთ ციხის ნანგრევები და სხვ.  

დემოგრაფია
 აღწერის წელი  მოსახლეობა  კაცი  ქალი 1908  1406   1911  1424    2002  1553    2014  1277    

იხილეთ აგრეთვე
ამიდასტურის ეკლესია
სანდრიაანთ ციხე
ქვემო ხოდაშნის ამაღლების ეკლესია
ქვემო ხოდაშნის აღდგომის ეკლესია
ქვემო ხოდაშნის ლაშარის ეკლესია
ქვემო ხოდაშნის მეოთხე ნაეკლესიარი
ქვემო ხოდაშნის მეორე ნაეკლესიარი
ქვემო ხოდაშნის მესამე ნაეკლესიარი
ქვემო ხოდაშნის მეხუთე ნაეკლესიარი
ქვემო ხოდაშნის მცირე ეკლესია
ქვემო ხოდაშნის ნადარბაზევი
ქვემო ხოდაშნის ორმოცის ეკლესია
ქვემო ხოდაშნის პირველი ნაეკლესიარი
ქვემო ხოდაშნის ღვთისმშობლის ეკლესია
ქვემო ხოდაშნის წმინდა გიორგის ეკლესია
წივილაშვილების სახლი

ლიტერატურა

სქოლიო

კატეგორია:თელავის მუნიციპალიტეტის სოფლები